## Uredba o izmjenama i dopunama Uredbe o unutarnjem ustrojstvu Ministarstva pravosuđa

### NN 72/2007 (11.7.2007.), Uredba o izmjenama i dopunama Uredbe o unutarnjem ustrojstvu Ministarstva pravosuđa

# VLADA REPUBLIKE HRVATSKE

2238

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000,
127/2000,59/2001 i 199/2003), Vlada Republike Hrvatske je na sjednici održanoj
5. srpnja 2007. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA PRAVOSUĐA

Članak 1.

U
Uredbi o unutarnjem ustrojstvu Ministarstva pravosuđa (»Narodne novine«, br. 35/2004, 92/2004, 187/2004, 65/2005 i 46/2006) u članku
3. točka 12. mijenja se i glasi:

»12.
Sektor za informatiku«.

Članak 2.

U
članku 5. stavku 1. iza riječi »obavlja obrambeno sigurnosne poslove,« dodaju
se riječi: »brine se o osiguranju pravosudnih tijela«.

U
stavku 2. dodaje se nova točka c. koja glasi: »Odjel osiguranja pravosudnih
tijela«.

Članak 3.

Iza
članka 12. dodaje se naslov i novi članak 12.a koji glase:

»c.
Odjel osiguranja pravosudnih tijela

Članak 12.a

Odjel
osiguranja pravosudnih tijela obavlja upravne i stručne poslove koji se odnose
na izradu prosudbe ugroženosti pravosudnih tijela i izradu sigurnosnog
elaborata, zaštitu objekata i imovine pravosudnih tijela, zaštitu osoba u
pravosudnim tijelima, nadzor ulaska i izlaska i sprječavanje neovlaštenog
zadržavanja osoba u pravosudnim tijelima, sprječavanje neovlaštenog unošenja
oružja, oruđa, eksplozivnih naprava i drugih opasnih stvari i tvari, pregled
osoba i stvari, održavanje reda u pravosudnim tijelima i poduzimanje propisanih
mjera protiv prekršitelja reda.

Odjel
osiguranja pravosudnih tijela obavlja i upravne i stručne poslove koji se
odnose na: planiranje zapošljavanja, praćenje stanja i predlaganje mjera za
unapređenje upravljanja i razvoja službenika koji rade na osiguranju
pravosudnih tijela; poslove u svezi s prijamom u
državnu službu, rasporeda na radno mjesto i postavljanje u zvanje, te
premještaja službenika koji rade na osiguranju pravosudnih tijela; provođenje
postupaka o svim drugim pitanjima koja se odnose na prava i obveze iz radnih
odnosa službenika na osiguranju pravosudnih tijela; vođenje evidencije
službenika pravosudne policije; sudjelovanje u izradi i realizaciji programa
stručnog osposobljavanja i usavršavanja, te praćenja, nadzora i analize
provođenja programa za tjelesnu pripremu službenika pravosudne policije;
praćenja, izvješćivanja i žurnog postupanja radi održavanja i provođenja mjera
potrebnih za održavanje sigurnosti u pravosudnim tijelima; provođenje
unutarnjeg nadzora iz svog djelokruga, te obavlja i druge poslove po nalogu
ministra i tajnika Ministarstva.«

Članak 4.

Članak
15. mijenja se i glasi:

»Odjel
za stvarna prava obavlja upravne i stručne poslove vezane za izradu Nacrta
prijedloga zakona i podzakonskih akata i drugih
propisa iz područja prava vlasništva i drugih stvarnih prava, prometa
nekretnina i zakupa poslovnoga prostora te priprema stručna mišljenja u svezi s
primjenom i provedbom ovih propisa.

Provodi
upravne postupke u predmetima izdavanja suglasnosti za stjecanje prava
vlasništva stranih osoba na nekretninama na području Republike Hrvatske,
analizira i daje prijedloge za usklađenje propisa koji uređuju stvarna prava s
pravom Europske unije, te u okviru djelokruga Odjela priprema stručno mišljenje
o nacrtima prijedloga propisa koje su izradila druga ministarstva i državne
upravne organizacije.«

Članak 5.

U
članku 37. stavak 2. mijenja se i glasi:

»Za
obavljanje poslova Uprave za organizacijsko-kadrovske poslove pravosuđa
ustrojavaju se:

a)
Sektor za pravosudnu upravu

a)1.
Odjel za nadzor sudske i državnoodvjetničke uprave

a)2.
Odjel za nadzor odvjetničke i javnobilježničke službe

b)
Sektor za organizacijske propise, statistička istraživanja i kadrove u
pravosudnim tijelima

b)1.
Odjel za organizacijske propise i statistička istraživanja

b)1.1.
Odsjek za organizacijske propise

b)1.2.
Odsjek za statistička istraživanja

b)2.
Odjel za kadrove u pravosudnim tijelima.«

Članak 6.

Naslov
iznad članka 38. i članak 38. mijenjaju se i glase:

»b)
Sektor za organizacijske propise, statistička istraživanja i kadrove u
pravosudnim tijelima

Članak 38.

Sektor
za organizacijske propise, statistička istraživanja i kadrove u pravosudnim
tijelima obavlja pravne i stručne poslove vezane za izradu nacrta prijedloga
zakona i podzakonskih propisa koji se odnose na
ustrojstvo i djelokrug pravosudnih tijela, javnobilježničke službe, prikuplja,
evidentira i obrađuje statističke podatke o radu pravosudnih tijela, obavlja
administrativne i tehničke poslove u postupku imenovanja pravosudnih
dužnosnika, obavlja upravne i stručne poslove koji se odnose na radnopravna i statusna pitanja službenika i namještenika u
pravosudnim tijelima, izrađuje nacrte prijedloga propisa iz područja
službeničkih odnosa za službenike i namještenike u pravosudnim tijelima kada je
to određeno posebnim propisima, organizira i provodi pravosudni ispit i državni
stručni ispit sudskih službenika, te obavlja druge poslove koje mu povjeri
ministar i pomoćnik ministra.

Za
obavljanje poslova Sektora ustrojavaju se:

b)1.
Odjel za organizacijske propise i statistička istraživanja

b)2.
Odjel za kadrove u pravosudnim tijelima.«

Članak 7.

Naslov
iznad članka 38.a i članak 38.a mijenjaju se i glase:

»b)1.
Odjel za organizacijske propise i statistička istraživanja

Članak 38.a

Odjel
za organizacijske propise i statistička istraživanja obavlja pravne i stručne
poslove vezano za izradu nacrta prijedloga zakona i podzakonskih
akata i provođenje zakona i drugih propisa vezanih za ustrojstvo i djelokrug
pravosudnih tijela, te izradu nacrta prijedloga zakona i podzakonskih
akata iz područja javnobilježničke službe, prikuplja, evidentira i obrađuje
statističke podatke o radu pravosudnih tijela i pravosudnih dužnosnika, te
obavlja i druge poslove koje mu povjeri načelnik Sektora.

Za
obavljanje poslova odjela ustrojavaju se:

b)1.1.
Odsjek za organizacijske propise

b)1.2.
Odsjek za statistička istraživanja.«

Članak 8.

Naslov
iznad članka 38.b i članak 38.b mijenjaju se i glase:

»b)1.1.
Odsjek za organizacijske propise

Članak 38.b

Odsjek
za organizacijske propise obavlja pravne i stručne poslove vezane za izradu nacrta
prijedloga zakona i podzakonskih akata, te drugih
akata vezanih za ustrojstvo i djelokrug pravosudnih tijela, provođenje zakona i
drugih propisa vezanih za rad pravosudnih tijela, izradu nacrta zakona i podzakonskih akata iz područja javnobilježničke službe, te
obavlja i druge poslove koje mu povjeri načelnik Odjela.«

Članak 9.

Naslov
iznad članka 39. i članak 39. mijenjaju se i glase:

»b)1.2.
Odsjek za statistička istraživanja

Članak 39.

Odsjek
za statistička istraživanja prikuplja, evidentira i obrađuje statističke
podatke o radu pravosudnih tijela i pravosudnih dužnosnika, vodi evidenciju o
broju pravosudnih dužnosnika, te službenika i namještenika u pravosudnim
tijelima, vodi evidenciju o sudskim tumačima, sastavlja godišnje statističko
izvješće o radu sudova, te obavlja i druge poslove koje mu povjeri načelnik
Odjela.«

Članak 10.

Iza
članka 39. dodaje se novi naslov i članak 39.a koji glase:

»b)2.
Odjel za kadrove u pravosudnim tijelima

Članak 39.a

Odjel
za kadrove u pravosudnim tijelima obavlja administrativne i tehničke poslove u
postupku imenovanja pravosudnih dužnosnika, izrađuje rješenja o određivanju
broja pravosudnih dužnosnika, obavlja upravne i stručne poslove koji se odnose
na radnopravna i statusna pitanja sudskih službenika
i namještenika, izrađuje nacrte prijedloga propisa iz službeničkih odnosa za
službenike i namještenike u pravosudnim tijelima kada je to određeno posebnim
propisima, obavlja poslove koji se odnose na planiranje i razradu politike
zapošljavanja službenika i namještenika u pravosudnim tijelima, te obavlja i
druge poslove koje mu povjeri načelnik Sektora.

Članak 11.

U
članku 61. stavku 1. riječi: »osiguranje pravosudnih tijela« brišu se.

Stavak
2. mijenja se i glasi:

»Za
obavljanje poslova Službe osiguranja ustrojavaju se:

a)
Odjel osiguranja kaznionica i zatvora

b)
Odjel obrade podataka, posebnog postupanja i tehničke zaštite.«

Članak 12.

Naslov
iznad članka 63. i članak 63. mijenjaju se i glase:

»b)
Odjel obrade podataka, posebnog postupanja i tehničke zaštite

Članak 63.

Odjel
obrade podataka, posebnog postupanja i tehničke zaštite prikuplja i analizira
podatke u odnosu na stanje sigurnosti, priprema i predlaže mjere postupanja
službenika pravosudne policije u izvanrednim situacijama u kaznionicama i zatvorima,
prati, nadzire i analizira provođenja programa za tjelesnu pripremu službenika
pravosudne policije u kaznionicama i zatvorima, organizira stalno praćenje,
izvješćivanje i postupanje radi održavanja i provođenja mjera potrebnih za
održavanje sigurnosti u kaznionicama i zatvorima, prati i nadzire korištenje
odore, opreme i specijalnih vozila, te utvrđuje potrebe za odorama i opremom,
predlaže sigurnosna rješenja u odnosu na arhitektonske i građevinske zaštite
prilikom adaptacije i izgradnje objekata kaznionica i zatvora, te predlaže
mjere za unaprjeđenja opreme i tehničke zaštite radi podizanja razine
sigurnosti u zatvorskom sustavu.«

Članak 13.

Članak
125. mijenja se i glasi:

»Uprava
za zastupanje pred Europskim sudom za ljudska prava obavlja stručne i
administrativne poslove zastupanja Republike Hrvatske pred Europskim sudom za
ljudska prava i izvršenja presuda Europskog suda za ljudska prava te praćenja i
analize prakse Suda Europskih zajednica.

Za
obavljanje poslova Uprave ustrojavaju se:

a)
Odjel za pripremu predmeta i zastupanje pred Europskim sudom za ljudska prava

b)
Odjel za izvršenje presuda Europskog suda za ljudska prava

c)
Odjel za praćenje i analizu prakse Suda Europskih zajednica.«

Članak 14.

Iza
članka 129. dodaje se naslov i novi članak 129.a koji glase:

»Odjel
za praćenje i analizu prakse Suda Europskih zajednica

Članak 129.a

Odjel
za praćenje i analizu prakse Suda Europskih zajednica, radi pripreme za
obavljanje poslova zastupanja Vlade Republike Hrvatske pred Sudom Europskih
zajednica, prati i analizira praksu Suda Europskih zajednica, pruža informacije
tijelima državne uprave i pravosudnim tijelima o praksi Suda Europskih
zajednica.«

Članak 15.

U
glavi II. mijenja se poglavlje 12., te naslov iznad članka 136. i članak 136.
koji glase:

»12.
SEKTOR ZA INFORMATIKU

Članak 136.

Sektor
za informatiku kao samostalna ustrojstvena jedinica obavlja stručne poslove u
svrhu informatizacije pravosuđa, brine oko planiranja, izgradnje i održavanja
informatičke infrastrukture, nadograđuje informacijski sustav u skladu sa
zakonskim promjenama i potrebama korisnika, upravlja i koordinira projekte koji
sadrže informatičku komponentu, pruža neposrednu pomoć korisnicima, te obavlja
i druge poslove iz ovog područja koje mu povjeri ministar.

Za
obavljanje poslova Sektora ustrojavaju se:

a)
Odjel za razvoj informacijskog sustava

b)
Odjel za informacijske tehnologije

c)
Odjel za informatičku potporu.«

Članak 16.

Naslov
iznad članka 137. i članak 137. mijenjaju se i glase:

»a)
Odjel za razvoj informacijskog sustava

Članak 137.

Odjel
za razvoj informacijskog sustava vodi i nadzire projekte informatizacije
pravosuđa, analizira korisničke potrebe za informatizacijom poslovnih procesa,
radi reinženjering poslovnih procesa u svrhu učinkovitije informatizacije,
kontaktira s tvrtkama koje se bave izradom softvera s ciljem izrade složenijih
programskih rješenja, samostalno razvija jednostavnija programska rješenja,
organizira informatičku edukaciju djelatnika u pravosuđu te obavlja i druge
poslove koje mu povjeri ministar i načelnik Sektora.«

Članak 17.

Naslov
iznad članka 138. i članak 138. mijenjaju se i glase:

»b)
Odjel za informacijske tehnologije

Članak 138.

Odjel
za informacijske tehnologije izrađuje pravilnike vezane uz korištenje informatičkih
resursa pravosuđa, prati razvoj informacijskih tehnologije u funkciji
pravosuđa, prati potrebe te inicira nabavu i implementaciju nove opreme i
programa, nadzire stabilnost i sigurnost informatičkog sustava, te korištenja i
održavanja opreme, koordinira rad davatelja usluga održavanja sistemske podrške
za opremu i mreže Ministarstva pravosuđa i pravosudnih tijela, organizira
održavanje informatičke opreme za potrebe Ministarstva, te obavlja i druge
poslove koje mu povjeri ministar i načelnik Sektora.«

Članak 18.

Naslov
iznad članka 138.a i članak 138.a mijenjaju se i glase:

»c)
Odjel za informatičku potporu

Članak 138.a

Odjel
za informatičku potporu pruža neposrednu informatičku potporu svim korisnicima
u svakodnevnom radu, pruža informatičku potporu drugim odjelima Sektora pri
terenskom radu, vodi inventuru informatičke opreme po pravosudnim tijelima,
koordinira servisiranje informatičke opreme, prati informatičke probleme na
terenu i obavještava ostale Odjele unutar Sektora, te obavlja i druge poslove
koje mu povjeri ministar i načelnik Sektora.«

Članak 19.

Članak
138.b mijenja se i glasi:

»Samostalni
odjel za unutarnju reviziju provodi unutarnju reviziju za cjelokupno
Ministarstvo, daje stručna mišljenja i ima savjetodavnu ulogu u cilju poboljšanja
poslovanja Ministarstva. Odjel procjenjuje sustave, procese i sustav unutarnjih
kontrola na temelju procjene rizika; provodi unutarnje revizije u skladu s
najboljom strukovnom praksom i standardima unutarnje revizije usklađenima s
Međunarodnim standardima unutarnje revizije i kodeksom strukovne etike
unutarnjih revizora; testira, analizira i ocjenjuje sve poslovne funkcije iz
nadležnosti Ministarstva; provodi pojedinačne unutarnje revizije i daje
preporuke ministru u svrhu postizanja veće učinkovitosti i djelotvornosti
sustava; izrađuje strateške i operativne planove revizije; obavlja posebne
revizije na zahtjev ministra ili prema potrebi; obavlja reviziju o korištenju
sredstava Europske unije i drugih međunarodnih organizacija i institucija; izrađuje
izvješća o obavljenoj unutarnjoj reviziji koja podnosi ministru; prati provedbu
preporuka navedenih u izvješćima iz prethodno obavljenih revizija; izrađuje
periodična i godišnja izvješća o radu Odjela i dostavlja ih nadležnim
institucijama i osobama u skladu s važećim propisima; surađuje s Upravom za
harmonizaciju unutarnje revizije i financijske kontrole, što uključuje i obvezu
dostave strateških i godišnjih planova te godišnjeg izvješća toj Upravi; prati
i predlaže stalnu edukaciju unutarnjih revizora u skladu s Međunarodnim
standardima unutarnje revizije; procjenjuje praćenje provedbe preporuka
Državnog ureda za reviziju.«

Članak 20.

Članak
138.c mijenja se i glasi:

»Samostalni
odjel za strateški razvoj obavlja upravne i stručne poslove koji se odnose na
utvrđivanje prijedloga i provedbu strategije razvitka pravosuđa i suzbijanja
korupcije.

U
svom radu prikuplja i analizira podatke vezane uz provedbu strategije reforme
pravosuđa i strategije suzbijanja korupcije, obavlja koordinaciju s drugim
tijelima vezano uz prijedloge strategija i ostvarenje ciljeva strategija,
obavlja poslove izrade dugoročnih i kratkoročnih mjera za provedbu strategije
razvitka pravosuđa i strategije suzbijanja korupcije, predlaže dopune ili
izmjene utvrđenih strateških pravaca, te obavlja i druge poslove iz svog
djelokruga i poslove koje mu povjeri ministar.«

Članak 21.

U
članku 141. stavak 13. mijenja se i glasi:

»Načelnik
Sektora za informatiku za svoj rad odgovoran je ministru.«

Članak 22.

U
tabelarnom prikazu okvirnog broja državnih službenika i namještenika mijenja se
okvirni broj državnih službenika potrebnih za obavljanje poslova iz djelokruga
Ministarstva pravosuđa.

Novi
okvirni broj državnih službenika i namještenika nalazi se u tabelarnom prikazu,
koji je sastavni dio ove Uredbe i koji se ne objavljuje u »Narodnim novinama«.

Članak 23.

Ministar
pravosuđa uskladit će Pravilnik o unutarnjem redu Ministarstva pravosuđa s
odredbama ove Uredbe, u roku od 30 dana od dana njezina stupanja na snagu.

U
roku od 30 dana od dana stupanja na snagu Pravilnika iz stavka 1. ovoga članka,
ministar će donijeti rješenja o rasporedu državnih službenika na radna mjesta.

Članak 24.

Ova
Uredba stupa na snagu osmog dana od dana objave u »Narodnim novinama«.

Klasa:
023-03/07-01/15

Urbroj: 5030106-07-1

Zagreb,
5. srpnja 2007.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur.,
v. r.**

Uredba, NN 72/2007-2238
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)